cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.1066
title: การจัดการความรู้เพื่อลดเวลาสูญเปล่าของเครื่องจักรเชื่อมลวดทอง

description: งานวิจัยนี้เป็นการนำการจัดการความรู้มาประยุกต์ใช้ในองค์กรกรณีศึกษา ซึ่งเป็นองค์กรที่ผลิตตัวรับ-ส่งสัญญาณ เพื่อแก้ไขปัญหาของกระบวนการเชื่อมลวดทองที่เป็นกระบวนการคอขวดโดยการลดค่าเวลาสูญเปล่าของเครื่องจักรเชื่อมลวดทอง งานวิจัยนี้เริ่มต้นจากการจัดตั้งทีมงานการจัดการความรู้ และออกแบบระบบสารสนเทศที่ใช้เป็นเครื่องมือสำหรับการเข้าถึงความรู้ โดยมีการกำหนดระดับสิทธิ์ของการเข้าใช้งาน เพื่อรักษาความลับขององค์กร ความรู้เบื้องต้นของเครื่องจักรเชื่อมลวดทอง และการแก้ปัญหาของเครื่องจักร ได้มาจากการสำรวจความรู้ที่มีผลกระทบต่อค่าเวลาสูญเปล่าของเครื่องจักรด้วยแบบสอบถามบุคคลากรที่เกี่ยวข้อง จากนั้นนำความรู้ที่ได้มาผ่านกระบวนการกลั่นกรองความรู้ และนำความรู้ทั้ง 2 หมวดเข้าสู่ระบบ อีกทั้งยังมีการจัดตั้งเวทีการแลกเปลี่ยนความรู้เพื่อกระตุ้นการเรียนรู้ระหว่างกันที่สามารถนำไปสู่การพัฒนาเป็นความรู้ใหม่ ผลจากการประยุกต์ใช้ในองค์กรพบว่า ระดับความพึงพอในการใช้ระบบสารสนเทศของบุคคลากรเท่ากับร้อยละ 76.49 และผลคะแนนแบบทดสอบความรู้ของบุคคลากร เพิ่มขึ้นจากร้อยละ 8.51 เป็นร้อยละ 49.63 รวมถึงค่าเวลาสูญเปล่าของเครื่องจักรลดลงจากเดิมคิดเป็นร้อยละ 8.11 จาก 52 ชั่วโมง/สัปดาห์ หลังจากการประยุกต์ใช้การจัดการความรู้
DOI: 10.14457/tu.the.2018.1067
title: การออกแบบผังโรงงานสำหรับการผลิตภาชนะบรรจุก๊าซแรงดัน

description: การวิจัยครั้งนี้มีวัตถุประสงค์เพื่อแก้ปัญหาการออกแบบผังโรงงานของโรงงานผลิตภาชนะบรรจุก๊าซแรงดัน โดยอาศัยการออกแบบผังโรงงานแบบผลิตภัณฑ์เป็นรูปตัวยู การวางผังแบบวางระบบ (SLP) และระยะทางคูณจำนวนรอบการขนส่ง วัตถุประสงค์ของงานวิจัย คือ การเพิ่มประสิทธิภาพสูงสุดของการติดระหว่างแผนก การลดระยะทางและเวลาในการขนส่ง ดังนั้นการออกแบบผังโรงงานที่ขึ้นอยู่กับผังกระบวนการเฉพาะนั้นไม่เพียงพอ พื้นฐานของการแก้ปัญหานี้คือ การนำการจำลองด้วยคอมพิวเตอร์เข้ามาช่วยจำลองสถานการณ์เพื่อให้ได้ผลเร็วขึ้น ผลจากการจำลองสถานการณ์ทางคอมพิวเตอร์ด้วยโปรแกรมโปรโมเดล ได้ผลว่าการออกแบบผังโรงงานแบบผลิตภัณฑ์เป็นรูปตัวยู และระยะทางคูณจำนวนรอบการขนส่ง ให้ผลที่ดีที่สุดเมื่อเทียบกับการผังของโรงงานกรณีศึกษาในปัจจุบันและผังทางเลือกที่ทำการศึกษาเพิ่มเติม
DOI: 10.14457/tu.the.2018.1068
title: การวิเคราะห์พารามิเตอร์ที่เหมาะสมในกระบวนการเชื่อมต่อแผงรองรับแสงด้วยลวดทองคำของการผลิตโฟโต้ไดโอดในอุตสาหกรรมไฟเบอร์ออฟติกด้วยการออกแบบการทดลอง

description: ในปัจจุบันระบบการสื่อสารผ่านเส้นใยแก้วนาแสง ได้เข้ามามีบทบาทในระบบการสื่อสารเพิ่มมากขึ้น เนื่องจากเป็นระบบการสื่อสารที่มีประสิทธิภาพสูง สามารถรองรับปริมาณข้อมูลข่าวสารได้เป็นจานวนมาก และมีความรวดเร็วในการเชื่อมต่อระหว่างแหล่งข้อมูล แต่เนื่องจากโฟโต้ไดโอดหรือตัวเก็บประจุชนิดแสง เกิดปัญหาด้านคุณภาพหลังจากการสั่งซื้อวัตถุดิบเข้ามาใช้ ซึ่งส่งผลให้กระบวนการการผลิตกล่องรับส่งสัญญาณ เส้นใยแก้วนาแสงเกิดปัญหา ดังนั้น งานวิจัยเล่มนี้จึงทาการศึกษาหาค่าพารามิเตอร์ที่เหมาะสม ในกระบวนการเชื่อมต่อแผงรับแสงด้วยลวดทองคาซึ่งเป็นส่วนหนึ่งในกระบวนการการผลิตโฟโต้ไดโอด โดยในการศึกษาครั้งนี้ มีการประยุกต์ใช้หลักการการออกแบบทดลองแบบแฟตเทอเรียล 2 ระดับเข้ามาช่วยในการคัดกรองปัจจัยที่เกี่ยวข้องกับกระบวนการ อันได้แก่ แรงที่ใช้ดึง พลังงานที่ใช้ เวลาที่ใช้และอุณหภูมิที่ใช้ หลังจากนั้นจึงนาหลักการ การออกแบบแฟตเทอเรียลแบบ 3 ระดับ และการวิเคราะห์ข้อมูลเชิงเส้นถดถอย เข้ามาช่วยในการหาค่าพารามิเตอร์ที่เหมาะสมที่สุดซึ่งผลที่ได้จากการทดลองพบว่าการปรับตั้งค่าของแรงที่ใช้ในการกดเท่ากับ 10 g และพลังงานที่ใช้ในเท่ากับ 40 mA ซึ่งให้ผลตอบสนองอยู่ในค่าที่กาหนด ส่งผลให้กระบวนการ การปรับตั้งเครื่องจักรดาเนินการได้ง่ายขึ้น และทาให้ อัตราส่วนของจานวนโฟโต้ไดโอดที่ได้คุณภาพเพิ่มขึ้นถึง 97.5%
DOI: 10.14457/tu.the.2018.1069
title: การปรับปรุงระบบการผลิตชุดในห้องสะอาด: กรณีศึกษา โรงงานเย็บชุด

description: งานวิจัยนี้เป็นการศึกษาการผลิตชุดในอุตสาหกรรมห้องสะอาด โดยขั้นตอนการผลิต ประกอบด้วย 4 ขั้นตอนหลัก การตัดแบบชุด การเย็บประกอบอะไหล่ การเย็บประกอบชุดสำเร็จ และการบรรจุหีบห่อ งานวิจัยได้ปรับปรุงขั้นตอนการเย็บประกอบอะไหล่ ในส่วนงานประกอบปกเสื้อ และในส่วนงานประกอบชายเสื้อ ด้วยการนำหลักการศึกษาการเคลื่อนไหวและเวลาในการทำงาน เพื่อลดความสูญเปล่าที่เกิดขึ้นในสายการผลิต โดยนำระบบการลดความสูญเปล่า ECRS มาประยุกต์ใช้ในการแก้ปัญหา โดยวิธีการศึกษาเริ่มจากการศึกษาวิธีการทำงาน รวบรวมขั้นตอนการปฏิบัติงาน จัดเก็บเวลาในแต่ละขั้นตอนการปฏิบัติงานมาทำเวลามาตรฐานเพื่อนำมาปรับความสมดุลในสายการผลิต แล้วจึงทำการเปรียบเทียบค่าประสิทธิภาพของสายการผลิต ผลจากการวิจัยพบว่า การลดเวลาในการผลิต สามารถเพิ่มประสิทธิภาพในการทำงานให้มากขึ้น โดยประสิทธิภาพในการประกอบปก เพิ่มขึ้นจากร้อยละ 67.58 เป็นร้อยละ 87.29 ประสิทธิภาพในการประกอบชายเสื้อ เพิ่มขึ้นจากร้อยละ 73.73 เป็นร้อยละ 83.41
DOI: 10.14457/tu.the.2018.1070
title: การสร้างเสริมสุขภาพด้วยการออกกำลังกายของนักศึกษาพิการทางการเห็นในมหาวิทยาลัยธรรมศาสตร์

description: การศึกษานี้ มีวัตถุประสงค์เพื่อศึกษาสภาพการดำเนินงานด้านการสร้างเสริมสุขภาพด้วยการออกกำลังกายในนักศึกษาพิการทางการเห็น การประเมินความต้องการจำเป็นของนักศึกษาพิการทางการเห็นและแนวทางการสร้างเสริมสุขภาพด้วยการออกกำลังกายของนักศึกษาพิการทางการเห็นในมหาวิทยาลัยธรรมศาสตร์ กลุ่มผู้ให้ข้อมูลเป็นนักศึกษาพิการทางการเห็น 15 คน และผู้บริหาร เจ้าหน้าที่ฝ่ายการนักศึกษา เจ้าหน้าที่ศูนย์บริการการกีฬา เพื่อนหรือแฟนของนักศึกษาพิการทางการเห็น จำนวน 8 คน เป็นการศึกษาเชิงคุณภาพ โดยใช้วิธีการสังเกตอย่างมีส่วนร่วม การสนทนากลุ่ม การสัมภาษณ์ผู้ให้ข้อมูลหลัก ผลการศึกษาสภาพการดำเนินงานด้านการสร้างเสริมสุขภาพด้วยการออกกำลังกายของนักศึกษาพิการทางการเห็น พบว่า นโยบายการออกกำลังกายเป็นในภาพรวม ยังไม่มีนโยบายและแผนการดำเนินการให้บริการนักศึกษาพิการทางการเห็น การออกแบบเพื่อคนทั้งมวลยังไม่ครอบคลุมพื้นที่สนามกีฬา ฟิตเนส วัสดุอุปกรณ์ในฟิตเนส สำหรับระบบบริการ ไม่มีเจ้าหน้าที่ให้คำแนะนำ เจ้าหน้าที่ไม่เพียงพอ ความรู้เฉพาะด้านของเจ้าหน้าที่และการบริการที่เป็นมิตร ความต้องการจำเป็นของนักศึกษาพิการทางการเห็น พบว่า มีความต้องการจำเป็นด้านวัสดุอุปกรณ์ในฟิตเนส ด้านเจ้าหน้าที่ในการให้คำแนะนำ ด้านสถานที่ มีความต้องการจำเป็นสูงสุด ส่วนแนวทางการสร้างเสริมสุขภาพด้วยการออกกำลังกายของนักศึกษาพิการทางการเห็น มีดังนี้ (1) การกำหนดนโยบายเพื่อการออกกำลังกายในนักศึกษาพิการ (2) การสร้างสิ่งแวดล้อมที่เอื้อต่อการออกกำลังกาย (3) การสนับสนุนของครอบครัว กลุ่มเพื่อน ชมรมด้านกีฬาของนักศึกษา (4) การพัฒนาทักษะส่วนบุคคล (5) การปรับเปลี่ยนบริการการออกกำลังกาย สำหรับข้อเสนอแนะในการปรับปรุงให้สอดคล้องตามความต้องการจำเป็นการออกกำลังกายของนักศึกษาพิการในมหาวิทยาลัยธรรมศาสตร์ มีดังนี้ 1) จัดให้มีการประเมินความต้องการจำเป็นของนักศึกษาพิการ 2) นำแนวคิดการออกแบบเพื่อคนทั้งมวลมาใช้ในการปรับปรุงสิ่งแวดล้อม 3) จัดกิจกรรมออกกำลังกายตามความต้องการจำเป็นของนักศึกษาและการวัดสมรรถภาพทางกาย 4) ประเมินผลการจัดกิจกรรม
DOI: 10.5066/p9zq45av
title: 2019 Hydrographic Survey of Whetstone Brook

description: This dataset is a bathymetric and hydraulic structure survey of Whetstone Brook and two tributaries. The dataset consists of stream channel cross-section data and structural data for bridges, culverts, and dams.
DOI: 10.14457/tu.the.2018.1071
title: การประเมินความเสี่ยงโดยบูรณาการกระบวนการวิเคราะห์ต้นไม้แห่งความล้มเหลวและกระบวนการลำดับชั้นเชิงวิเคราะห์ของการจัดการมูลฝอยติดเชื้อในโรงพยาบาลส่งเสริมสุขภาพตำบล

description: งานวิจัยนี้มีรูปแบบการศึกษาที่จุดเวลาใดเวลาหนึ่ง (Cross-sectional study) โดยมีวัตถุประสงค์เพื่อประเมินความเสี่ยงโดยบูรณาการกระบวนการวิเคราะห์ต้นไม้แห่งความล้มเหลว (Fault tree analysis) และกระบวนการลำดับชั้นเชิงวิเคราะห์(Analytic hierarchy process) ของการจัดการมูลฝอยติดเชื้อในโรงพยาบาลส่งเสริมสุขภาพตำบล อำเภอหนองแค จังหวัดสระบุรี จำนวน 8 แห่ง ช่วงเวลาในการศึกษา เดือนกรกฎาคม พ.ศ. 2560 – เมษายน พ.ศ. 2561 การจัดการมูลฝอยติดเชื้อในโรงพยาบาลส่งเสริมสุขภาพตำบลมีลักษณะการทำงาน 4 กระบวนการ คือ 1.การคัดแยกมูลฝอยติดเชื้อ 2.การเก็บมูลฝอยติดเชื้อ 3.การขนย้ายมูลฝอยติดเชื้อ และ 4.การกำจัดมูลฝอยติดเชื้อ โดยใช้เครื่องมือกระบวนการวิเคราะห์ต้นไม้แห่งความล้มเหลว และกระบวนการลำดับชั้นเชิงวิเคราะห์มาพิจารณาหาค่าน้ำหนักความสำคัญของการเกิดเหตุการณ์อันตรายเพื่อใช้ในการประเมินความเสี่ยง ผลการวิจัยพบว่าทั้ง 4 กระบวนการ คือ กระบวนการคัดแยกมูลฝอยติดเชื้อ กระบวนการเก็บมูลฝอยติดเชื้อ กระบวนการขนมูลฝอยติดเชื้อ และกระบวนการกำจัดมูลฝอยติดเชื้อมีระดับความเสี่ยงอยู่ในระดับสูงมากในกิจกรรมการไม่ปฏิบัติตามวิธีการทำงาน ระดับความเสี่ยงอยู่ในระดับสูงมี 3 กระบวนการ คือ กระบวนการเก็บมูลฝอยติดเชื้อกระบวนการขนมูลฝอยติดเชื้อ และกระบวนการกำจัดมูลฝอยติดเชื้อ ในกิจกรรมการไม่มีภาชนะในการคัดแยกมูลฝอยติดเชื้อ การใช้ยานพาหนะขนมูลฝอยติดเชื้อไม่เหมาะสมและเตาเผาที่ใช้ในกำจัดมูลฝอยติดเชื้อไม่มีการควบคุมอุณหภูมิในการเผาตามลำดับ และระดับความเสี่ยงอยู่ในระดับปานกลาง คือ ไม่มีผู้กำกับการดูแลปฏิบัติงาน ได้แก่ กระบวนการคัดแยกมูลฝอยติดเชื้อ กระบวนการเก็บมูลฝอยติดเชื้อ กระบวนการขนมูลฝอยติดเชื้อ และที่พักมูลฝอยติดเชื้อไม่มีอาคารเก็บรวบรวมเฉพาะมีลักษณะง่ายต่อการแพร่เชื้อของกระบวนการเก็บมูลฝอยติดเชื้อ การวิจัยนี้แสดงให้เห็นถึงความเสี่ยงในการจัดการมูลฝอยติดเชื้อในโรงพยาบาลส่งเสริมสุขภาพตำบลที่ต้องได้รับความร่วมมือของบุคลากรในการป้องกันอุบัติเหตุที่อาจเกิดขึ้นในการทำงาน ตลอดจนผู้บริหารต้องมีนโยบายและมาตรการในการจัดการความเสี่ยงที่อาจจะเกิดขึ้นจากการปฏิบัติงาน
DOI: 10.14457/tu.the.2018.1072
title: การศึกษาผลกระทบที่เกิดจากการเจาะแรงเสียดทานโดยใช้ดอกเจาะที่มีมุมต่างกันกับวัสดุไททาเนียมเกรด Ti6Al4V

description: งานวิจัยเชิงทดลองนี้มีวัตถุประสงค์เพื่อทาการศึกษาผลกระทบที่มีผลกับแรงบิดและแรงตัดเฉือนในแนวดิ่งจากการเจาะแรงเสียดทานโดยใช้ดอกเจาะที่มีมุมต่างกัน โดยทาการทดลองกับวัสดุไทเทเนียมเกรด Ti6Al4V โดยใช้ดอกเจาะด้วยแรงเสียดทานที่ทามาจากวัสดุทังสเตนคาร์ไบด์ ขนาดเส้นผ่านศูนย์กลาง 5.3 มิลลิเมตร โดยที่ปลายอุปกรณ์มีรูปทรงกรวย โดยปัจจัยที่ใช้ในการทดลองครั้งนี้ ได้แก่ ความเร็วรอบ อัตราป้อนและดอกเจาะมุม 20 30 และ 45 องศาจากผลการทดลองพบว่าข้อมูลการทดลองสนับสนุนข้อสรุปว่าแรงบิดและแรงตัดเฉือนในแนวดิ่งนั้นจะเพิ่มขึ้นตามมุมของดอกเจาะแรงเสียดทานที่เพิ่มขึ้นและจะลดลงตามความเร็วรอบที่ใช้ในการเจาะที่เพิ่มขึ้น โดยปัจจัยที่ใช้ในการเจาะด้วยแรงเสียดทาน ค่าความเร็วรอบที่ 7,000 รอบต่อนาที อัตราป้อนที่ 80 มิลลิเมตรต่อนาที และดอกเจาะมุม45องศา ทาให้เกิดลักษณะโดยรวมทั่วไปของรูที่สมบูรณ์ที่สุดเมื่อพิจารณาจากขนาดความยาวปลอกรูและความสูงแหวน นอกจากนี้ยังพบว่าดอกเจาะที่มีมุมน้อยกว่าจะสึกหรอได้ง่ายกว่าดอกเจาะที่มีมุมมากกว่า
DOI: 10.14457/tu.the.2019.1
title: Effects of I-walk training on gait performances in patients with chronic stroke

description: Objective: The study aimed to determine the effects of I-Walk training combined with the conventional physical therapy on motor impairments, lower extremity angles and gait performances in patients with chronic stroke.Material and Method: Patients with non-recurrent chronic stroke were recruited to participate into the study. A randomized controlled trial was conducted. Twenty four participants were randomly assigned into two groups; experimental group (n =12) and control group (n =12). Both groups received usual physical therapy for 30 minutes and gait training for 30 minutes. For gait training, participants in the experimental group received robotic gait training using the I-Walk while those in the control group received forward, sideway and obstacle walking training. Treatment duration was 60 min/day, 3 days/week for 8 weeks. The outcomes were the Fugl-Meyer Assessment for lower extremity (FMA-LE), lower extremity angles during walking (hip, knee, and ankle angle) and gait performances (step length, cadence, walking speed, stride length, and step length symmetry ratio). All the variables were measured before and after training.Results: The FMA lower extremity, motor function, hip flexion, knee flexion, step length, cadence and walking speed after training showed a significant difference between groups (p&lt;0.05). After training the FMA-LE, co-ordination/speed, motor function, hip extension, hip flexion and knee flexion, step length, cadence, and walking speed were statistically significant (p&lt;0.01) within the experimental group. Additionally, ankle dorsiflexion, ankle plantar flexion, and stride length were statistically significant (p&lt;0.05) within experimental group. Conclusion: The I-Walking training could improve motor impairments, lower extremity angles during walking and gait performances in patients with chronic stroke.
DOI: 10.5281/zenodo.3561959
title: Deliverable 3.4 - Anonymised dataset with all variables relevant for validating the ICT-system

description: This data was collected as a part of the European Union's PEAKapp project (#695945) field test across four nations (Austria, Estonia, Sweden, and Latvia). Contained in the dataset are monthly consumption quantities for the participating households, along with monthly app usage statistics, and some characteristics about the participating households. For a complete description of the field tests please see PEAKapp Deliverable 4.1, Section 3, downloadable at: http://www.peakapp.eu/public-deliverables/
DOI: 10.5281/zenodo.3561960
title: Deliverable 3.4 - Anonymised dataset with all variables relevant for validating the ICT-system

description: This data was collected as a part of the European Union's PEAKapp project (#695945) field test across four nations (Austria, Estonia, Sweden, and Latvia). Contained in the dataset are monthly consumption quantities for the participating households, along with monthly app usage statistics, and some characteristics about the participating households. For a complete description of the field tests please see PEAKapp Deliverable 4.1, Section 3, downloadable at: http://www.peakapp.eu/public-deliverables/
DOI: 10.14457/tu.the.2018.1073
title: การเข้าถึงบริการสุขภาพของผู้สูงอายุ อำเภอบางปะอิน จังหวัดพระนครศรีอยุธยา

description: การศึกษาเชิงพรรณนานี้มีวัตถุประสงค์ เพื่อประเมินระดับการเข้าถึงบริการสุขภาพตามชุดสิทธิประโยชน์ของผู้สูงอายุ และหาความสัมพันธ์ระหว่างปัจจัยระดับบุคคล ปัจจัยโครงสร้างทางสังคม ปัจจัยด้านเศรษฐกิจ และปัจจัยทางสังคมจิตวิทยากับการเข้าถึงบริการสุขภาพตามชุดสิทธิประโยชน์ เก็บรวบรวมข้อมูล โดยสัมภาษณ์ผู้สูงอายุที่ติดสังคมและติดบ้าน จำนวน 200 คน วิเคราะห์ข้อมูลโดยใช้สถิติเชิงพรรณนาหาความสัมพันธ์ระหว่างตัวแปรโดยใช้ไคสแควร์ และการถดถอยโลจิสติก ที่ระดับนัยสำคัญ 5% พร้อมทั้งหาค่า 95% CI ของ ORผลการวิจัย พบผู้สูงอายุเพศหญิง ร้อยละ 68.0 เป็นผู้สูงอายุวัยต้น (60-69 ปี) ร้อยละ 65.5 มีอายุเฉลี่ย 68.1 ปี อาศัยอยู่โดยลำพัง ร้อยละ 7.5 และมีสมาชิกเฉลี่ย 4 คนต่อครัวเรือน ผู้สูงอายุส่วนใหญ่อาศัยอยู่บ้านตนเองและนับถือศาสนาพุทธ ร้อยละ 61.5 มีการศึกษาระดับประถมศึกษา ร้อยละ 62.5 เป็นผู้สูงอายุที่ยังทำงานอยู่ ร้อยละ 75.0 มีการเข้าร่วมกิจกรรมในชุมชน สำหรับบุคคลที่ให้ความช่วยเหลือเมื่อเจ็บป่วย ร้อยละ 72.5 เป็นบุคคลในครอบครัว และร้อยละ 37.5 เป็นบุคลากรทางสาธารณสุข ผู้สูงอายุมีโรคประจำตัว ร้อยละ 68.0 มีการรับรู้และการเข้าถึงบริการสุขภาพตามชุดสิทธิประโยชน์โดยรวมอยู่ในระดับมากร้อยละ 56.5 และ 59.0 ตามลำดับ ปัจจัยที่มีความสัมพันธ์กับการเข้าถึงบริการสุขภาพตามชุดสิทธิประโยชน์อย่างมีนัยสำคัญที่ระดับความเชื่อมั่น 95% คือ อายุ เพศ ศาสนา การเข้าร่วมกิจกรรมในชุมชน โรคประจำตัว การได้รับการดูแลจากบุคลากรทางสาธารณสุขเมื่อเจ็บป่วย และการรับรู้สิทธิประโยชน์ด้านสุขภาพ
DOI: 10.14457/tu.the.2018.1074
title: ความสัมพันธ์ระหว่างความรอบรู้ด้านสุขภาพกับพฤติกรรมสร้างเสริมสุขภาพของมารดาหลังคลอดในโรงพยาบาลศูนย์การแพทย์สมเด็จพระเทพรัตนราชสุดาฯ สยามบรมราชกุมารี

description: การวิจัยครั้งนี้เป็นการศึกษาวิจัยเชิงสำรวจ (Survey Research) โดยศึกษาแบบภาคตัดขวาง (Cross-sectional Studies) มีวัตถุประสงค์เพื่อศึกษาระดับความรอบรู้ด้านสุขภาพเกี่ยวกับพฤติกรรมสร้างเสริมสุขภาพหลังคลอด ระดับพฤติกรรมสร้างเสริมสุขภาพของมารดาหลังคลอด ความสัมพันธ์ระหว่างปัจจัยส่วนบุคคลกับระดับความรอบรู้ด้านสุขภาพของมารดาหลังคลอด และความสัมพันธ์ระหว่างความรอบรู้ด้านสุขภาพกับพฤติกรรมสร้างเสริมสุขภาพของมารดาหลังคลอดในโรงพยาบาลศูนย์การแพทย์สมเด็จพระเทพรัตนราชสุดาฯ สยามบรมราชกุมารีศึกษาในประชากรที่เป็นมารดาหลังคลอดคนไทย อยู่ในระยะหลังคลอดภายใน 6 สัปดาห์ มีอายุระหว่าง 19-49 ปี ที่มาคลอดบุตรในโรงพยาบาลศูนย์การแพทย์สมเด็จพระเทพรัตนราชสุดาฯ สยามบรมราชกุมารี จำนวน 491 คน เก็บรวบรวมข้อมูลโดยใช้แบบสอบถามวิเคราะห์ข้อมูลเชิงพรรณนาโดยใช้การแจกแจงความถี่หาค่าจำนวน ร้อยละ ค่าเฉลี่ยและส่วนเบี่ยงเบนมาตรฐาน วิเคราะห์สถิติเชิงวิเคราะห์ โดยใช้ไคสแควร์ (Chi-square) และหาค่าสัมประสิทธิ์สหสัมพันธ์ของเพียร์สัน (Pearson’s correlation coefficient)ผลการศึกษาพบว่า1) มารดาหลังคลอดมีคะแนนระดับความรอบรู้ด้านสุขภาพเกี่ยวกับพฤติกรรมสร้างเสริมสุขภาพของมารดาหลังคลอดส่วนใหญ่อยู่ในระดับดี ร้อยละ 39.3 รองลงมาคือ ระดับปานกลาง ร้อยละ 31.4 และระดับต่ำ ร้อยละ 29.3 2) มารดาหลังคลอดมีคะแนนระดับพฤติกรรมสร้างเสริมสุขภาพหลังคลอดอยู่ในระดับดีมากที่สุด ร้อยละ 38.50 รองลงมาอยู่ในระดับดีมาก ร้อยละ 25.053) ปัจจัยที่พบความสัมพันธ์กับระดับความรอบรู้ด้านสุขภาพ ได้แก่อายุ (p=0.046) ระดับการศึกษา (p=0.040) อาชีพ (p=0.015)ชนิดของการคลอด (p=0.025)ลักษณะครอบครัว(p&lt;0.001) และการมีผู้ช่วยเลี้ยงดูบุตร (p=0.044)ปัจจัยที่ไม่พบความสัมพันธ์กับระดับความรอบรู้ด้านสุขภาพ ได้แก่ ศาสนา (p=0.613) สถานภาพการสมรส (p=0.060) รายได้เฉลี่ยของครอบครัวต่อเดือน (p=0.078) และจำนวนบุตร (p=0.092)4) ความรอบรู้ด้านสุขภาพมีความสัมพันธ์ทางบวกในระดับปานกลางอย่างมีนัยสำคัญทางสถิติกับพฤติกรรมสร้างเสริมสุขภาพของมารดาหลังคลอด (p&lt;0.001) โดยมีค่าสัมประสิทธิ์สหสัมพันธ์ (r=0.462)
DOI: 10.14457/tu.the.2018.1076
title: ปัจจัยที่มีความสัมพันธ์กับพฤติกรรมสุขภาพและความปลอดภัยของพนักงานเก็บขยะของเทศบาลในจังหวัดพิษณุโลก

description: การศึกษาครั้งนี้มีวัตถุประสงค์เพื่อศึกษาแนวทางการจัดการด้านสุขภาพ ความปลอดภัยสำหรับพนักงานเก็บขยะของเทศบาลนคร เทศบาลเมืองและเทศบาลตำบล รวมทั้งศึกษาภาวะสุขภาพพฤติกรรมสุขภาพและปัจจัยที่มีความสัมพันธ์กับพฤติกรรมสุขภาพและความปลอดภัยของพนักงานเก็บขยะของเทศบาลแต่ละขนาดในจังหวัดพิษณุโลก เก็บรวบรวมข้อมูลโดยใช้การสัมภาษณ์ผู้ที่เกี่ยวข้องได้แก่ ผู้อำนวยการกองสาธารณสุขและสิ่งแวดล้อมหรือหัวหน้างานส่วนสาธารณสุขของเทศบาลและพนักงานเก็บขยะของเทศบาล จำนวน 11 แห่ง วิเคราะห์ข้อมูลโดยวิธีการเคราะห์ เชิงเนื้อหา สถิติเชิงพรรณนาและสถิติค่าไค-สแควร์ผลการศึกษาพบว่า เทศบาลนคร เทศบาลเมืองและเทศบาลตำบล ยังไม่มีการกำหนดนโยบายด้านสุขภาพ ความปลอดภัยและสิ่งแวดล้อมในการทำงานและไม่มีการแต่งตั้งบุคคลหรือคณะทำงานด้านอาชีวอนามัยและความปลอดภัยของหน่วยงาน อย่างไรก็ตามเทศบาลส่วนใหญ่มีแผนงานและการดำเนินงานกิจกรรมด้านสุขภาพและความปลอดภัย เช่น การตรวจสุขภาพเบื้องต้น การสนับสนุนอุปกรณ์ป้องกันอันตรายส่วนบุคคล แต่ไม่มีการติดตามประเมินผลอย่างชัดเจน ไม่มีระบบการจัดการด้านสุขภาพของพนักงานเก็บขยะ รวมถึงไม่มีการเก็บข้อมูลสุขภาพและการบาดเจ็บหรืออุบัติเหตุจากการทำงานของบุคลากรในหน่วยงานในส่วนของภาวะสุขภาพนั้น พบว่า พนักงานเก็บขยะส่วนใหญ่ไม่มีโรคประจำตัว แต่มีค่าดัชนีมวลกายมากกว่าปกติ มีอาการเจ็บป่วยจากการทำงานมากที่สุดคือ อาการปวดเมื่อยกล้ามเนื้อ ด้านพฤติกรรมสุขภาพพบว่า พนักงานเก็บขยะของเทศบาลนครมีระดับพฤติกรรมสุขภาพโดยรวมไม่เหมาะสม ร้อยละ 57.2 โดยมีพฤติกรรมสุขภาพที่ไม่หมาะสม ได้แก่ การสูบบุหรี่ การดื่มเครื่องดื่มชูกำลัง ร้อยละ 52.8 และ 42.8 ตามลำดับ ในขณะที่พนักงานเก็บขยะของเทศบาลเมืองและเทศบาลตำบลมีระดับพฤติกรรมสุขภาพโดยรวมเหมาะสมมากกว่าที่ร้อยละ 53.8 และ 64.5 ตามลำดับเมื่อวิเคราะห์ปัจจัยที่มีผลต่อพฤติกรรมสุขภาพและความปลอดภัย พบว่า มีความแตกต่างกันในแต่ละขนาดของเทศบาล โดยในส่วนของเทศบาลนคร ความรู้ด้านการป้องกันโรค การได้รับอุปกรณ์ป้องกันอันตรายส่วนบุคคลและการได้รับการสนับสนุนจากเพื่อนร่วมงาน มีความสัมพันธ์กับพฤติกรรมสุขภาพอย่างมีนัยสำคัญทางสถิติ (p&lt;0.05) ในขณะที่ในส่วนของเทศบาลเมือง พบว่า การได้รับการอบรมให้ความรู้ด้านสุขภาพมีความสัมพันธ์กับพฤติกรรมสุขภาพอย่างมีนัยสำคัญทางสถิติ (p&lt;0.05) และสำหรับเทศบาลตำบล การได้รับข้อมูลข่าวสารด้านสุขภาพมีความสัมพันธ์กับพฤติกรรมสุขภาพอย่างมีนัยสำคัญทางสถิติ (p&lt;0.05) ดังนั้น เทศบาลต่าง ๆ ควรจัดให้มีการดำเนินงานด้านอาชีวอนามัยและความปลอดภัยตามที่กำหนดไว้ในพระราชบัญญัติความปลอดภัยอาชีวอนามัยและสภาพแวดล้อมในการทำงานปี พ.ศ. 2554 เพื่อให้พนักงานเก็บขยะได้รับการดูแลเฝ้าระวังสุขภาพและความปลอดภัยอย่างเหมาะสม
DOI: 10.14457/tu.the.2018.1077
title: การจัดการระบบการดูแลผู้สูงอายุระยะยาว (LTC) ในรพ.สต.ชอนสมบูรณ์ อ.หนองม่วง จ.ลพบุรี

description: วัตถุประสงค์การวิจัยเพื่อศึกษาสถานการณ์การจัดการระบบการดูแลผู้สูงอายุระยะยาว ปัญหาอุปสรรคในการจัดการระบบการดูแลผู้สูงอายุระยะยาว (LTC) ใน รพ.สต.ชอนสมบูรณ์ อ.หนองม่วง จ.ลพบุรี โดยใช้แบบสอบถามรวบรวมข้อมูลจากกลุ่มตัวอย่างในผู้สูงอายุจำนวน 219 คน การสัมภาษณ์เชิงลึกรวบรวมข้อมูลในกลุ่มตัวอย่างในผู้ดูแลผู้สูงอายุที่มีภาวะพึ่งพิงจำนวน 18 คน , Care manager จำนวน 1 คน, Care giver จำนวน 2 คน รวมทั้งสิ้น 21 คน และการสนทนากลุ่มจากผู้บริหารหรือตัวแทนจากหน่วยงานที่เกี่ยวข้องในชุมชน จำนวน 5 คน วิเคราะห์ข้อมูลโดยใช้สถิติเชิงพรรณนา และวิเคราะห์ข้อมูลเชิงคุณภาพด้วยการวิเคราะห์เชิงเนื้อหา ผลการศึกษาพบว่าสถานการณ์การจัดการระบบการดูแลผู้สูงอายุระยะยาวตามความต้องการของผู้สูงอายุในพื้นที่รับผิดชอบ รพ.สต.ชอนสมบูรณ์ ต่อการดูแลระยะยาวในผู้สูงอายุในกลุ่มที่พึ่งพิงตนเองและกลุ่มที่อยู่ในภาวะพึ่งพิง มีความต้องการบริการไปในทิศทางเดียวกัน โดยพบว่าผู้สูงอายุมีความต้องการดูแลระยะยาวด้านสุขภาพกายและใจมากที่สุด รองลงมาได้แก่ความต้องการในการจัดบริการหรือสวัสดิการสังคม ความต้องการบริการดูแลในชุมชน ความต้องการการปฏิบัติกิจวัตรประจำวัน ตามลำดับ ในส่วนของการวิเคราะห์เพื่อนำไปสู่การจัดการระบบดูแลผู้สูงอายุระยะยาว ได้นำทฤษฎีระบบมาวิเคราะห์เพื่อนำไปสู่การจัดการระบบการจัดการการดูแลผู้สูงอายุระยะยาวข้อเสนอแนะสำหรับการจัดการระบบการดูแลผู้สูงอายุระยะยาวให้ประสบความสำเร็จต้องเกิดการร่วมมือจากหลายภาคส่วน มีการแลกเปลี่ยนข้อมูลในระดับพื้นที่ แนวทางการติดต่อประสานงานที่ชัดเจน รวมไปถึงการส่งเสริมและพัฒนาศักยภาพด้านองค์ความรู้ให้กับผู้สูงอายุโดยควรจะเตรียมความพร้อมก่อนจะเข้าสู่วัยผู้สูงอายุ
DOI: 10.14457/tu.the.2018.1078
title: การเฝ้าระวังระดับความเข้มข้นของฝุ่นละออง PM10 และ PM2.5 ที่ส่งผลกระทบต่อสุขภาพของประชาชน

description: การศึกษาข้อมูลทุติยภูมิครั้งนี้ มีวัตถุประสงค์เพื่อศึกษาสถานการณ์ระดับความเข้นข้นของฝุ่นละออง PM10 และ PM2.5 ในบรรยากาศ และความสัมพันธ์กับสถิติของกลุ่มโรคระบบทางเดินหายใจและโรคระบบหัวใจและหลอดเลือดของประชาชนในพื้นที่ที่มีสถานีตรวจวัดติดตั้งอยู่จำนวน 9 จังหวัด ได้แก่ เชียงใหม่ ลำปาง ขอนแก่น ชลบุรี ระยอง สระบุรี ราชบุรี สมุทรสาคร และสงขลา รวบรวมข้อมูลทุติยภูมิเพื่อศึกษาปริมาณความเข้มข้นของฝุ่นละออง PM10 และ PM2.5 ในบรรยากาศ จากสถานีตรวจวัดคุณภาพอากาศแบบถาวรอัตโนมัติของกรมควบคุมมลพิษ และอัตราป่วยของผู้ป่วยนอกโรคระบบทางเดินหายใจ (รหัส J) จำนวน 20 โรค และโรคระบบหัวใจและหลอดเลือด (รหัส I) จำนวน 11 โรค จากฐานข้อมูลด้านการแพทย์และสุขภาพในรูปแบบ 43 แฟ้มมาตรฐาน กระทรวงสาธารณสุข ในระหว่างปี พ.ศ. 2555-2559 วิเคราะห์ข้อมูลรายจังหวัดโดยใช้สถิติเชิงพรรณนาและวิเคราะห์ความสัมพันธ์โดยใช้ Pearson’s Product moment correlation coefficient พบว่าจำนวนวันที่ค่าเฉลี่ยความเข้มข้นของฝุ่นละอองขนาด 10 ไมครอน (PM10) ในเวลา 24 ชั่วโมงเกินมาตรฐานมากที่สุด ที่จังหวัดสระบุรี รองลงมาได้แก่ เชียงใหม่ ลำปาง สมุทรสาคร ขอนแก่น ราชบุรี สงขลา และชลบุรี จำนวนร้อยละ 29.54 5.26 5.05 4.64 3.85 0.86 0.43 และ 0.07 ตามลำดับ พบว่าวันที่ค่าตรวจวัดเกินมาตรฐานค่าเฉลี่ยความเข้มข้นของฝุ่นละอองขนาด 2.5 ไมครอน (PM2.5) ในเวลา 24 ชั่วโมง มากที่สุดที่จังหวัดสระบุรี รองลงมาได้แก่ ลำปาง สมุทรสาคร เชียงใหม่ ขอนแก่น ราชบุรี ระยอง ชลบุรี และสงขลา จำนวนร้อยละ 25.81 21.13 18.86 16.67 11.77 11.06 6.28 2.11 และ 0.61 ตามลำดับ โดยทุกจังหวัดพบว่าความเข้มข้นของฝุ่นละอองขนาด 10 ไมครอน และ 2.5 ไมครอน ในบรรยากาศ มีค่าสูงขึ้นระหว่างเดือนมกราคมถึงเมษายนพบว่าจังหวัดเชียงใหม่ ลำปาง ขอนแก่น ระยอง ชลบุรี สระบุรี ราชบุรี สมุทรสาคร และสงขลามีอัตราป่วยของผู้ป่วยนอกสูงสุดสามอันดันดับแรก คือ โรคความดันโลหิตสูงไม่ทราบสาเหตุ (ปฐมภูมิ) รหัส I10 รองลงมาคือ โรคคอหอยส่วนจมูกอักเสบเฉียบพลัน (ไข้หวัด) รหัส J00 และ โรคคอหอยอักเสบเฉียบพลัน รหัส J02 ตามลำดับพบว่าความเข้มข้นของฝุ่นละออง PM2.5 กับอัตราป่วยของผู้ป่วยนอกมีความสัมพันธ์กันเชิงบวกในระดับสูง (r = 0.61 – 0.80) กับโรคปอดบวมไม่ระบุเชื้อต้นเหตุ รหัส J18 ในจังหวัดลำปาง พบว่าความเข้มข้นของฝุ่นละออง PM10 กับอัตราป่วยของผู้ป่วยนอกมีความสัมพันธ์กันเชิงบวกในระดับปานกลาง (r = 0.51 – 0.60) กับโรคหลอดลมอักเสบ ไม่ระบุว่าเฉียบพลันหรือเรื้อรัง รหัส J40 ในจังหวัดลำปาง แต่พบว่าความเข้มข้นของฝุ่นละออง PM2.5 กับอัตราป่วยของผู้ป่วยนอกมีความสัมพันธ์กันเชิงบวกในระดับต่ำ (r = 0.26 – 0.50) กับโรคหลอดลมอักเสบ ไม่ระบุว่าเฉียบพลันหรือเรื้อรัง รหัส J40 ในจังหวัดลำปาง ระยอง ราชบุรี และสมุทรสาคร พบว่าความเข้มข้นของฝุ่นละอองขนาด PM2.5 กับอัตราป่วยของผู้ป่วยนอกมีความสัมพันธ์กันเชิงบวกในระดับต่ำ (r = 0.26 – 0.51) กับหลอดลมอักเสบเฉียบพลัน รหัส J20 ในจังหวัดลำปาง สระบุรี ชลบุรี และระยอง ข้อมูลที่ได้สามารถใช้เป็นแนวทางในการวางแผนการจัดการงานด้านอนามัยสิ่งแวดล้อม กำหนดมาตรการในการควบคุมป้องกัน และติดตามเฝ้าระวังปัญหาฝุ่นละอองขนาดเล็ก PM10 และ PM2.5 ที่ส่งผลกระทบต่อสุขภาพ รวมถึงเตรียมการรองรับปัญหาในกรณีฉุกเฉินต่อไป